ไฟแนนซ์ทูเดย์
&#8220;น้ำที่ใสที่สุดจะไม่มีปลา คนที่ถี่ถ้วนสุดขีดจะขาดคนสนิท&#8221;
2 ก.ค. 2555

“น้ำที่ใสที่สุดจะไม่มีปลา คนที่ถี่ถ้วนสุดขีดจะขาดคนสนิท”
...ถึงตอนนี้โครงการพักหนี้ให้กับลูกหนี้ดีวงเงินไม่เกิน 5 แสนบาท ยังไปไม่ถึงไหน เฉพาะในส่วนของธนาคารอิสลามฯ นั้น ธีรศักดิ์ สุวรรณยศ บอกว่า มีลูกหนี้ที่เข้าข่ายได้รับการช่วยเหลือประมาณ 8,700 ราย คิดเป็นวงเงินสินเชื่อ 3,500 ล้านบาท กว่าจะดำเนินการได้หมดก็ต้องปาเข้าไปภายในไตรมาส 3 โน่น เห็นที ทนุศักดิ์ เล็กอุทัย รมช.คลัง ผู้ที่มีทรัพย์สินน้อยที่สุดของโลก ผู้ผลักและดันโครงการนี้ออกมาคงต้องออกแรงกายแรงใจหนักกว่านี้ซะแล่วเพ่
...กฤษณ์ จันทโนทก ผู้ช่วยกรรมการผู้จัดการใหญ่ สายธุรกิจเงินฝากและการลงทุน และประกันภัยธนพัทธ์ ธนาคารกรุงศรีอยุธยา ออกโรงหนุนมติ ครม.ยิ่งลักษณ์ ชินวัตร สุดลิ่ม กฤษณ์ บอกว่า การเลื่อนการลดวงเงินคุ้มครองเงินฝากจะช่วยส่งผลบวกในทางจิตวิทยาต่อตลาดเงินในประเทศ และจะทำให้การแข่งขันระดมเงินฝากของธนาคารเบาบางลง เนื่องจากวิกฤตในยุโรปจะสร้างความผันผวนให้กับตลาดโลกอีกระยะหนึ่ง 
ขณะที่ ปกรณ์ พรรธนะแพทย์ รองกรรมการผู้จัดการ ธนาคารกสิกรไทย กล่าวว่า การเลื่อนการลดวงเงินคุ้มครองเงินฝากออกไป จะเป็นประโยชน์ต่อกลุ่มธนาคารขนาดเล็กในสถานการณ์ที่มีความไม่เชื่อมั่นจากภาวะเศรษฐกิจโลก เพราะจะทำให้ต้นทุนดอกเบี้ยของธนาคารกลุ่มนี้ผ่อนคลายลง 
...เห็นมั้ยละว่า คนที่คิดรอบคอบอย่าง ต.โต้ง เฮ้ย เดอะโต้ง กิตติรัตน์ ณ ระนอง รองนายกฯ และ รมว.คลัง ก็มีผลดี